Държавен вестник, бр. 75, 2009 г., стр. 13

БРОЙ  75	
Д Ъ Р Ж А В Е Н  В Е С Т Н И К 	
СТР.  13  
9. банкови такси за транснационални фи­
нансови транзакции;
10. банкови такси за откриване и обслуж­
ване на отделна сметка или сметки, когато 
осъществяването на дадена дейност изисква 
откриването на такива сметки;
11. гаранции, осигурени от банка или друга 
финансова институция – ако такива гаранции 
се изискват от националното законодателство 
или от законодателството на Общността;
12. организация и управление съобразно 
изискванията на Регламент (ЕО) № 718/2007 
на Комисията от 12 юни 2007 г. за прилагане 
на Регламент (ЕО) № 1085/2006 на Съвета от 
17 юли 2006 г. за създаване на Инструмент 
за предприсъединителна помощ; 
13. данък добавена стойност, ако са изпъл­
нени следните условия:
а) данъкът не може да се възстанови по 
никакъв начин;
б) доказано е, че плащането му е поето от 
крайния бенефициент, и
в) данъкът е ясно посочен в проектното 
предложение.
Раздел V 
Недопустими разходи
Чл. 7. Недопустими по Програмата са 
разходите за:
1. данъци с изключение на определените 
в чл. 6, т. 13;
2. мита или всякакви други такси;
3. закупуване, наемане или лизинг на земя 
и на съществуващи сгради с изключение на 
определеното в чл. 6, т. 1;
4. глоби, финансови санкции и разходи за 
съдебни спорове;
5. за въвеждане в действие, експлоатация и 
поддръжка на активите – оперативни разходи;
6. оборудване втора употреба;
7. банкови такси, за гаранции и други по­
добни разходи, с изключение на определените 
в чл. 6, т. 9, 10 и 11;
8. разходите при конвертиране, разходи и 
загуби от обменни курсове, свързани с която 
и да е от сметките в евро, както и други чисто 
финансови разходи; 
9. апортни вноски и/или принос в натура;
10. лихви по заеми.
Раздел VI
Специфични случаи за допустимост на раз­
ходи по линия на техническата помощ на 
Програмата
Чл. 8. Допустими разходи по Програмата 
по линия на техническата помощ са разходите, 
свързани с дейности по подготовка, коорди­
нация, управление, мониторинг, плащане, 
отчетност, оценка, информация и контрол на 
Програмата, включително разходи, свързани с 
дейности по укрепване на административния 
капацитет за управление на Програмата.
Чл. 9. (1) Разходите за възнаграждения на 
служителите в Съвместния технически секре­
тариат за изпълнение на дейности във връзка 
с подготовката, координацията, управлението, 
мониторинга, плащането, отчетността, оценка­
та, информацията и контрола на Програмата 
са допустими, когато отговорностите и задъл­
женията на тези служители са определени в 
договорите за тяхното назначаване.
(2) Допустими са разходите за възнаграж­
дения на оценители и контрольори.
(3) Допустими са разходите за социални и 
здравни осигуровки, дължими от работодате­
ля/възложителя, начислени върху изплатените 
възнаграждения по ал. 1 и 2.
Чл. 10. Други разходи, допустими по линия 
на техническата помощ по Програмата, са:
1. разходите за проучвания, статистически и 
сравнителни данни и анализи, извършване на 
оценки и консултантски услуги, предоставяни 
от национални и международни институции/
организации, засягащи всички аспекти на 
системата за управление и контрол на Про­
грамата;
2. разходите, свързани с дейността на 
оценителните комисии и контрольорите за 
извършване на първо ниво на контрол, в т.ч. 
административните разходи и разходите за 
организиране на срещи, разходите за про­
фесионални услуги, извършени от външни 
експерти и независими външни оценители и 
контрольори, при необходимост;
3. разходите за пътни, дневни и квартирни 
на лица във връзка с дейностите по управле­
нието и изпълнението на Програмата;
4. разходите, свързани с обучение на слу­
жителите, в т.ч. участие в работни посещения 
и срещи с цел обмяна на опит и подобряване 
на организацията и методологията за работа 
на служителите, пряко свързани с управле­
нието на Програмата;
5. разходите за организиране и провеж­
дане на заседания на Съвместния комитет 
за наблюдение, на семинари, конференции, 
работни срещи и др.;
6. разходите, свързани с разпространението 
на информация и популяризиране на Програ­
мата, в т.ч. подготовката, отпечатването и 
разпространението на рекламни и информа­
ционни материали, аудио-визуални продукти, 
публикации в медиите, излъчването на радио- и 
телевизионни клипове и реклами, организи­
рането на конференции, семинари, работни 
срещи за медиите, кампании за повишаване 
на обществената осведоменост за Програмата, 
анализ на мненията и други подобни;
7. разходите за дизайн и поддръжка на 
интернет страница на Програмата;
8. разходите за оценка на Програмата в 
съответствие с изискванията на Регламент 
(ЕО) № 718/2007 на Комисията от 12 юни 
2007  г. за прилагане на Регламент (ЕО)